ผู้ประกอบธุรกิจขนาดกลาง-ย่อมเฮ! ครม. ไฟเขียวมาตรการช่วยเหลือ SME
ครม. ไฟเขียวมาตรการช่วยเหลือ SME ด้วยมาตรการปล่อยเงินกู้ดอกเบี้ยต่ำวงเงิน 1 แสนลบ. พร้อมลดภาษีหนุน
8 ก.ย. 2558

นายสมคิด จาตุศรีพิทักษ์ รองนายกรัฐมนตรี ฝ่ายเศรษฐกิจ เปิดเผยว่า ที่ประชุมคณะรัฐมนตรี (ครม.) วันนี้มีมติเห็นชอบมาตรการช่วยเหลือธุรกิจขนาดกลางและขนาดย่อม (SME) ประกอบด้วยมาตรการปล่อยเงินกู้ดอกเบี้ยต่ำวงเงิน 1 แสนล้านบาท โดยให้ธนาคารออมสินเป็นแกนนำร่วมกับธนาคารพาณิชย์ต่างๆ ปล่อยสินเชื่ออัตราดอกเบี้ย 4%
รวมทั้งมาตรการภาษี ซึ่งจะลดหย่อนภาษีให้กับ SME ที่มีกำไรในส่วนที่ไม่เกิน 3 ล้านบาท เหลือ 10% ใน 3 ปีปัญชี พร้อมเตรียมเม็ดเงินจากธนาคารของรัฐรวม 6,000 ล้านบาทตั้งกองทุนเพื่อช่วยเหลือฐานทุนให้กับ SME เน้นรายใหม่ 